|  |  |
| --- | --- |
|  |  |
| KORRALDUS | 20.01.2025 nr 13-5/25-1 |

Pärnu maakonna Potsepa liivamaardla   
registrikande muutmine

OÜ Inseneribüroo STEIGER esitas Eesti Geoloogiateenistusele Potsepa liivamaardla täiendava täiteliiva aktiivse ja passiive tarbevaru arvele võtmise aruande „Potsepa liivamaardla Tuuraste II uuringuruumi geoloogilise uuringu aruanne (varu seisuga 01.09.2024)“ (registreeritud nr-ga 24/4899; edaspidi aruanne).

Aruanne on koostatud geoloogilise uuringu tulemuste põhjal. Keskkonnaamet on andnud 20.06.2024 korraldusega nr DM-128069-9 välja geoloogilise uuringu loa nr   
L.MU/521676.

Maavaravaru on arvutatud plokkides 33, 34, 35 ja 36, mis paiknevad Pärnu maakonnas Pärnu linnas Kõimu külas katastriüksusel Audru metskond 52 (tunnus 62401:001:2178). Aruandes moodustatud plokid asuvad täielikult Tuuraste II uuringuruumi piires.

Geoloogiline uuring on läbi viidud lähtudes keskkonnaministri 17.12.2018 määruse nr 52 „Üldgeoloogilise uurimistöö ning maavara geoloogilise uuringu kord ja nõuded ning nõuded fosforiidi, metallitoorme, põlevkivi, aluskorra ehituskivi, järvelubja, järvemuda, meremuda, kruusa, liiva, lubjakivi, dolokivi, savi ja turba omaduste kohta maavarana arvelevõtmiseks“ (edaspidi määrus nr 52) nõuetest. Uuritud maavara liigitus täiteliivaks.

Eesti Geoloogiateenistus on aruande läbi vaadanud ning nõustub muutma aruande alusel maavarade registri kandeid.

Maapõueseaduse § 21 lõigete 1 ja 2 ning § 23 lõigete 2, 5, 6 ja 7, määrus nr 52 § 45 lõike 2, keskkonnaministri 08.06.2022 määruse nr 25 „Maavarade registri asutamine ja andmekogu pidamise põhimäärus“ §-de 3 ja 7 ning § 9 lõike 1 punkti 1, kliimaministri 14.12.2024 käskkirja nr 1-2/24/507 „Volitus Eesti Geoloogiateenistusele maapõue seisundit ja kasutamist mõjutavaks tegevuseks loa andmiseks ja planeeringute kooskõlastamiseks“ ning majandus- ja taristuministri 10.03.2022 käskkirja nr 46 „Eesti Geoloogiateenistuse põhimäärus“ § 9 ja § 11 lg 7 alusel:

1. Otsustan muuta OÜ Inseneribüroo STEIGER koostatud aruande alusel seisuga 01.09.2024 maavarade registris Potsepa liivamaardla registrikannet ja kinnitada aruandes esitatud piirides varu järgmiselt:

1.1. täiteliiva aktiive tarbevaru pindalal 9,82 ha – 74 tuh m³ (aruandes 33 plokk),

1.2. täiteliiva aktiive tarbevaru pindalal 9,82 ha – 124 tuh m³ (aruandes 34 plokk),

1.3. täiteliiva passiivne tarbevaru pindalal 0,44 ha – 7 tuh m³ (aruandes 35 plokk),

1.4. täiteliiva passiivne tarbevaru pindalal 0,44 ha – 1 tuh m³ (aruandes 36 plokk),

2. Viia registrisse (registrikaart nr 22) kande muudatus vastavalt korralduse punktile 1.

3. Korraldus teha teatavaks OÜ-le Inseneribüroo STEIGER, Keskonnaametile, Pärnu linnavalitsusele ja OÜ-le Metsapärdi Agro.

Korralduse peale on võimalik esitada vaie Eesti Geoloogiateenistusele haldusmenetluse seaduses sätestatud tähtajal, tingimustel ja korras või kaebus halduskohtusse halduskohtumenetluse seadustikus sätestatud tähtajal, tingimustel ja korras.

Lugupidamisega

(allkirjastatud digitaalselt)

Sirli Sipp Kulli

Eesti Geoloogiateenistuse direktor

Alvar Ratt

Maavarade registri osakonna spetsialist

5472 0067 Alvar.Ratt@egt.ee